Moise Kean , framherji Everton , fékk aðeins að spreyta sig í 18 minútur í leiknum gegn Manchester United í ensku úrvalsdeildinni í fótbolta í dag . Kean kom inn á sem varamaður á 70. mínútu og 18 mínútum síðar var hann tekinn af velli og Oumar Niasse settur inn á í hans stað . Freyr Alexandersson og Bjarni Þór Viðarsson voru gestir Tómasar Þórs Þórðarsonar í Vellinum á símanum sport og furðuðu þeir sig á meðferðinni sem leikmaðurinn fékk frá Duncan Ferguson , knattspyrnustjóra liðsins . „ Hann veit að þetta er erfitt samtal og hann hundsar hann . Hann er aðeins tvítugur og framkoman við þennan unga dreng er til háborinnar skammar , “ segir Freyr m.a . Þetta áhugaverða innslag má sjá í spilaranum hér fyrir ofan .